<classify> KULWA MZEE-DAR ES SALAAM MWANDISHI wa habari za uchunguzi, Erick Kabendera 39,ameieleza Mahakama ya Hakimu Mkazi Kisutu kwamba amepatiwa matibabu Hospitaliya Amana baada ya Gereza la Segerea kumpeleka huko juzi. Hayo yalibainika jana wakati kesi hiyo ilipokuwa ikitajwambele ya Hakimu Mkazi Mwandamizi, Augustine Rwizile. Wakili wa Serikali Mwandamizi, Wankyo Simon, alidaiupelelezi haujakamilika, kawasiliana na wapelelezi ambao walidai kuna maeneomuhimu wanayafanyia upelelezi hivyo aliomba kesi iahirishwe. Wakili wa utetezi Jebra Kambole, alidai wamepokea taarifahiyo kama ina ukweli na akaikumbusha mahakama kuwa jana ilikuwa imsikilizemshtakiwa kuhusu matibabu aliyopata. Hakimu Rwizile alimruhusu mshtakiwa kuielezea mahakama. Mheshimiwa napenda kuitaarifu mahakama kwamba janajuzi nilipelekwa Hospitali ya Amana, nikafanyiwa X ray mgongo, majibuyakatoka kwamba nina matatizo katika pingili. Nilichukuliwa vipimo vingine vya damu ambapo majibuyake yatatoka mwishoni mwa wiki, jambo kubwa lilikuwa kupata matibabu ambayotayari nimeanza kupata, alisema. Mahakama baada ya kumsikiliza iliahirisha kesi hiyo hadiOktoba mosi kwa kutajwa. Kabendera anadai bado ana maumivu makali mguu wa kulia namaumivu makali katika mfupa ndani ya paja. Kwa mujibu wa hati ya mashtaka, shtaka la kwanza ni kwambakati ya Januari mwaka 2015 na Julai 2019 maeneo mbalimbali ya Dar es Salaam,Kabendera na wengine ambao hawapo mahakamani, anadaiwa alitoa msaada kwenyegenge la uhalifu kwa nia ya kujipatia fedha. Inadaiwa shtaka la pili, mshtakiwa anadaiwa kukwepa kodi. Inadaiwakati ya Januari, 2015 na Julai 2019 maeneo mbalimbali ya Dar es Salaam, bilasababu za msingi alikwepa kulipa kodi Sh 173,247,047.02 kwa Mamlaka ya MapatoTanzania TRA. Katika shtaka la tatu la kutakatisha fedha, inadaiwa katikatarehe hizo, mshtakiwa alitakatisha kiasi hicho cha fedha huku akijuazimetokana na zao la kusaidia genge la uhalifu na kukwepa kodi.  <topic>: KITAIFA 